3 Vrystaatse munisipaliteite se krag deur Eskom ontkoppel | Radio Rosestad 100.6FM
3 Vrystaatse munisipaliteite se krag deur Eskom ontkoppel
Posted By: Gerdie Karstens 17/07/2018
Drie sukkelende Vrystaatse munisipaliteite se krag gaan glo van môre tot 24 Julie by tye oor wanbetaling deur Eskom afgeskakel word.
Netwerk24 berig drie munisipaliteite is Tokologo (Dealesville, Boshof en Hertzogville), Masilonyana (Brandfort, Winburg en Theunissen) en Nala (Bothaville, Misgunst en Wesselsbron).
Volgens ‘n woordvoer, Titi Makhetha, is kragonderbrekings na die drie
munisipaliteite op 28 Junie opgeskort nadat hulle voldoende betalings gemaak het.
Volgens ’n afbetalingsooreenkoms moes hulle weer op 13 Julie betaal het, maar dit het nie gebeur nie.
Die kragverskaffer gaan dus die kragtoevoer by tye te ontkoppel.
Dit sal geld van Maandae tot Vrydae van 06:00 tot 09:00 en van vyfuur tot halfagt saans en op Saterdae en Sondae van half nege soggens tot 12-uur en weer van drie-uur die middag tot sewe-uur die aand.
Eskom kan ná 15 dae se kennisgewing kragtoevoer na die munisipaliteite heeltemal afsny as die skuldsituasie nie verbeter nie.
Matshela Koko bedank by Eskom
Nog skokke by die parlementêre staatskapingsondersoek
MOLEFE IS “ONTSTELD”
Al 23 maande sonder beurtkrag